钦定古今图书集成/明伦汇编/官常典/第599卷 > 龚𬭼
## 钦定古今图书集成/明伦汇编/官常典/第599卷 > 龚𬭼

按南昌郡。乘𬭼，字子谏，南昌人。洪武乡举，授兵科给
事中，迁云南佥事。永乐间至京，条陈民瘼，所司诋为
过，讦下锦衣卫状，上嘉其直而宥之。改广西，蛮酋煽
乱，亲率官军进讨，生𦄌凶渠，追还被掠男女数千口。
宣德初，调广东，擢四川按察使，引年归。𬭼平生耿介，
持法不少徇，若情有可原，必反复详谳常令，法不胜
情。在蜀释死罪囚五十馀人。性清约，历官垂四十年，
田庐无所加拓。闲居布袍芒𪨗，与野父为伍，闾闬化
其德。夫人相从宦邸，仅治一金珥。𬭼骤见之，骇曰：“安
得此污吾素风矣！”亟取而投之江。子海、浩，俱举于乡。
海官韶州知府，廉直不避，彊御有父风，浩自有传。